Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Netanjahu vetosi oikeistoäänestäjiin -
luvaten olla tekemättä myönnytyksiä palestiinalaisille, ja varoitti, -
että hänen johtamansa hallitus saatetaan äänestää virasta.
Jitshak Herzog vei kampanjansa Jerusalemin Länsimuurille, -
missä hän rukoili ja työnsi kirjoitetun viestin Jumalalle muurinhalkeamaan.
USA:n ulkoministeri Kerryn mukaan on epäselvää, -
saavutetaanko sopimus Iranin kanssa kuun loppuun mennessä.
Pääministeri Netanjahu on tutkimusten mukaan tappiolla -
päivää ennen parlamenttivaaleja. Hän kehotti oikeistoäänestäjiä -
estämään vasemmistohallintoa voittamasta vaaleja.
Netanjahu puhui tuhansille oikeistopuolueiden tukijoille -
luodinkestävän sermin takaa Tel Avivin keskusaukiolla.
Hän lupasi olla tekemättä myönnytyksiä palestiinalaisille.
Hän varoitti, että oikeistohallitus saatetaan äänestää pois virasta.
Niin kauan kuin Likud on vallassa, emme jaa Jerusalemia, -
myönnytyksiä ei tehdä eikä joukkoja vedetä pois.
Kilpailijamme pyrkivät valtavalla panoksella -
vahingoittamaan minua ja Likudia -
ja avaamaan kuilun Likudin ja työväenpuolueen välille.
Jos sitä ei suljeta, vaarana on se, -
että vasemmistohallitus nousee valtaan.
Ystävät, vaara on todellinen, -
vaikka useimmat eivät tahdo Livniä tai Herzogia Israelin pääministeriksi -
vaan tahtovat minun jatkavan virassa.
Mutta todellisuus on kohdattava sellaisenaan.
Meillä ei ole 61:tä ehdokasta tällä hetkellä.
Johtajuudesta kilpailevien puolueiden välinen kuilu voi muodostua -
ratkaisevaksi tekijäksi siinä, kuka uuden hallituksen muodostaa.
Se on kohtalokas, tiukka kamppailu.
Kuilu on suljettava. Se on mahdollista.
Perjantainen tutkimus ennusti, -
että Jitshak Herzogin ja Tsipi Livnin keskusta-vasemmistolainen -
sionistinen liitto saanee huomenna 24―26 paikkaa -
ja Benjamin Netanjahun Likud-puolue 20―22 paikkaa.
Mikään puolue ei ole ikinä voittanut selvää enemmistöä knessetissä.
Parhaiten koalition muodostamiseen kykenevä puoluejohtaja -
johtaa uutta hallitusta.
Jitshak Herzog vei kampanjansa varti- joiden ympäröimänä Länsimuurille, -
jossa hän rukoili ja työnsi kirjoitetun viestin Jumalalle muurinhalkeamaan.
Israelin ensimmäisen päärabbin lapsenlapsi, -
Israelin entisen presidentin poika -
ja Israelin legendaarisen ulkoministerin veljenpoika Herzog -
on niin lähellä aatelista kuin Israelissa on mahdollista.
Silti Netanjahu kuvasi Herzogia heikoksi, turvallisuudessa pehmeäksi -
ja sellaiseksi, joka liian helposti luovuttaisi maata palestiinalaisille.
Koska Herzogilla on korkea ääni ja hän on pienikokoinen, -
hän vaikutti ensin helpolta kohteelta.
Hän on kuitenkin osoittanut sitkeyttä ja tehnyt israelilaisiin vaikutuksen -
terävällä, nopealla järjenjuoksulla ja kyvyllä käsitellä monenlaisia asioita.
Silti sekä pääministeri Netanjahu että oppositiojohtaja Herzog -
lisäsivät retoriikkaa viimeisessä vaalidebatissa.
Netanjahu puhui virka-asunnostaan kanavalla 2 esitetyssä debatissa.
Hän sanoi, että Herzogin politiikka on antautua -
kansainvälisen yhteisön jokaiselle vaatimukselle.
Sen jälkeen Herzog syytti Netanjahua heikoksi päätöksentekijäksi.
Heidän politiikkansa on antautua kansainvälisen yhteisön vaatimuksille.
Painaa heti pää ja sanoa: "Selvä, taivumme ja vetäydymme", -
koska eivät kykene kohtaamaan kansainvälistä yhteisöä -
ja puolustamaan elintärkeitä intressejämme.
He puhuvat kuin olisivat huolissaan turvallisuudestamme.
Mutta todellisen koetuksen tullen, kun kyse on asioista, -
jotka uhkaavat olemassaoloamme, koskevat Jerusalemia -
tai vetäytymistä vuoden 1967 rajojen taakse, -
Israelin pääministerin pitää kyetä sanomaan yksi sana: "Ei. En taivu."
Kansainvälinen yhteisö tietää teidät heikoksi eikä hyväksy asemaanne.
Palestiinalaiset ovat tunnistaneet heikkoutenne -
ja siksi he ovat ottaneet yksipuolisia askelia.
Sitten Iranin-neuvotteluihin.
Ulkoministeri Kerry sanoi Iranin ydinohjelman neuvottelujen aattona, -
että on epäselvää, saavutetaanko sopimus kuun loppuun mennessä.
Kuten tiedätte, olemme asettaneet kuun lopun aikarajaksi.
Käydessämme neuvottelupöytään ymmärrämme, että aika on kriittinen.
En voi sanoa, saammeko sopimuksen solmittua tai olemmeko lähellä sitä.
P5+1-maihin kuuluvat -
YK:n turvallisuusneuvoston viisi pysyvää jäsenmaata ja Saksa.
Ne ja Iran palasivat eilen neuvotteluihin Sveitsiin.
Neuvottelijoiden itse asettama aikaraja puitesopimukselle on 31.3. -
ja lopulliselle sopimukselle 30.6.
Kerry oli myös toiveikas siitä, että kun Israel saa uuden hallituksen, -
se alkaisi uudelleen tavoitella rauhan- sopimusta palestiinalaisten kanssa.
Presidentti Obama on edelleen sitoutunut kahden valtion ratkaisuun.
Hän toivoo, että valitseepa Israelin kansa millä lailla tahansa, -
rauhanpyrkimyksiä voidaan lähteä edistämään.
Kerry kieltäytyi kommentoimasta tarkemmin -
rauhanneuvottelujen jatkamisen näkymiä Israelin vaalien takia.
Sitten ääri-islamilaisuuden uhkaan.
Yhdysvaltain tiedustelupalvelu CIA:n johtaja John Brennan sanoi, -
että sosiaalinen media ja muu teknologia -
vaikeuttavat islamistien vastaista taistelua, -
sillä islamistit jakavat niillä tietoa ja toimeenpanevat operaatioita.
Brennan lisäsi, että sellainen viestintä vain vaikeuttaa -
ympäri maailmaa sen nimissä tehtyjen hajaiskujen ja uhkien käsittelyä.
Terrorismin vastaisesta taistelusta ei tee vaikeaa vain sitä ajava ideologia -
tai sen mahdollistavat taktiikat. Myös nykyviestimillä on osansa siinä.
Uudet teknologiat auttavat ISISiä koordinoimaan operaatioita, -
houkuttelemaan uusia joukkoja, levittämään propagandaa -
ja innostamaan kannattajia kaikkialla toimimaan sen nimissä.
Terrorismin uhkaa korostaa yhteen kytketty nykymaailma, -
jossa yksi kipinä voi herättää reaktion heti tuhansien kilometrien päässä -
ja jossa yksittäinen radikaali voi oppia tekemään iskun lähtemättä kotoa.
Brennan puhui ulkomaansuhteiden neuvostossa New Yorkissa.
Hän mainitsi iskutulvan, johon Pariisin ja Kööpenhaminan iskut kuuluvat.
Iskut korostavat häiritsevää trendiä, jota on tarkkailtu jo jonkin aikaa: -
uhka terrorismista, joka on hajautettua ja vaikeaa paikantaa ja tehdä tyhjäksi.
Brennanin mukaan USA:n pitää tehdä yhteistyötä yksityistoimijoiden kanssa,-
jotta islamistit tunnistetaan ja löydetään.
Hänestä tärkein prioriteetti on konflikti Syyriassa ja Irakissa -
ja kasvava haaste, että ulkomaiset taistelijat osallistuvat konfliktiin.
Tiedustelu ei ole patenttiratkaisu, joka vastaa kristallipalloa.
Politiikantekijöiden pitää ymmärtää, mitkä tekijät asiassa vaikuttavat, -
ja se, miten tietyt kehityssuunnat ja toimet vaikuttavat yhtälöön.
Se on CIA:lle tärkeää maailmassa, jossa on niin paljon haasteita.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen